《小园即事》
清代·张藻

小园半亩寄西城，每到春深信有情。花里帘栊晴放燕，柳边楼阁晓闻莺。

汉书旧读文犹熟，晋帖初临手尚生。自笑争心忘未尽，閒招邻女对棋枰。

作者简介：张藻，约活动于清雍正至乾隆（1723--1795）年间。字于湘，江南青浦（今上海市青浦区)人，张之顼女，母为才女顾若宪，幼承母教。尝咏梅云：“出身首荷东皇赐，点额亲添帝女装。”镇洋毕礼室，尚书毕沅之母，能诗词，学术渊纯。著有《培远堂诗集》。